cyanic-selkie/wikianc huggingface dataset:
হাসান মশহুদ চৌধুরী
সামরিক জীবন
মশহুদ ১৯৬৭ সালের ১৮মে পাকিস্তান সেনাবাহিনীতে ক্যাডেট হিসেবে যোগ দেন; ১৯৬৯ সালের ১৯ এপ্রিল ৪০তম পিএমএ (পাকিস্তান মিলিটারি একাডেমি) দীর্ঘমেয়াদী প্রশিক্ষণ শেষে ১৮তম ফ্রন্টিয়ার ফোর্স রেজিমেন্টে তিনি সেকেন্ড লেফটেন্যান্ট হিসেবে কমিশন পান, তিনি ১৯৬৯ সালের নভেম্বরে লেফটেন্যান্ট এবং '৭০ সালের আগস্টে ক্যাপ্টেন হিসেবে পদোন্নতি প্রাপ্ত হন। ১৯৭১ সালে বাংলাদেশের মুক্তিযুদ্ধ চলাকালে এবং শেষ হওয়ার পরে তিনি পশ্চিম পাকিস্তানে ছিলেন, অন্যান্য বাঙালি কর্মকর্তাদের সঙ্গে তৎকালীন ক্যাপ্টেন মশহুদকেও অন্তরীন রাখা হয়। মশহুদ ১৯৭৩ সালে স্বাধীন বাংলাদেশে ফিরে আসেন (মুক্তি দেওয়া হয় তাকে), এবং বাংলাদেশ সেনাবাহিনীর ৭২ পদাতিক ব্রিগেডের ১৭তম ইস্ট বেঙ্গল রেজিমেন্ট (ব্যাটেলিয়ন) -এ নিয়োগ দেওয়া হয় তাকে ডি কোম্পানির কমান্ডার হিসেবে, ১৯৭৪ সালের ফেব্রুয়ারি মাসে তিনি এখানে যোগ দেন, ব্যাটেলিয়নটি তখন সৈয়দপুরে ছিলো। ১৯৭৫ সালের নভেম্বরে তিনি ঢাকার ৪৬ পদাতিক ব্রিগেডে ব্রিগেড মেজর (বিএম) হিসেবে নিয়োগ পান; '৭৭ সালের মার্চে তিনি ১৭ ইস্ট বেঙ্গলের স্থানাপন্ন অধিনায়ক হিসেবে নিয়োগ পান, এই ইউনিট তখন জয়দেবপুরে; এরপর তাকে ৯ পদাতিক ডিভিশনের জেনারেল স্টাফ অফিসার - ১ (জিএসও -১) হিসেবে নিয়োগ দেওয়া হয়; তিনি ১৯৭৯ সালে মিরপুরস্থ স্টাফ কলেজে স্টাফ কোর্স করার জন্য আসেন, স্টাফ কোর্স শেষ করার পর তিনি ঐ কলেজেই স্বল্প সময়ের জন্য ডাইরেক্টিং স্টাফ হিসেবে কাজ করেন। ১৯৮১ সালের শেষের দিকে তিনি ১৭ ইস্ট বেঙ্গল রেজিমেন্টের (তখন আলীকদম সেনানিবাস, ৬৯ পদাতিক ব্রিগেডের অধীন, ২৪ পদাতিক ডিভিশন) অধিনায়ক হিসেবে নিয়োগ পান; এরপর '৮২ সালের জুলাই মাসে তিনি বাংলাদেশ মিলিটারি একাডেমীতে জিএসও (জেনারেল স্টাফ অফিসার) - ১ (প্রশিক্ষণ) হিসেবে নিয়োগ পান; '৮৪ সালের আগস্টে তিনি ৩৫ ইস্ট বেঙ্গলের অধিনায়ক হন। ১৯৮৬ সালের জানুয়ারীতে তিনি ঢাকার সাভারে একটি ব্রিগেডের (৮১ পদাতিক ব্রিগেড) স্থানাপন্ন কমান্ডার হিসেবে কাজ করেন। এরপর তাকে প্রেসিডেনশিয়াল সিকিউরিটি  ফোর্স বা পিএসএফ (বর্তমানে স্পেশাল সিকিউরিটি ফোর্স বা এসএসএফ) এ পরিচালক হিসেবে কাজ পান এবং ১৯৮৮ সালে তিনি কুমিল্লার ৩৩ পদাতিক ডিভিশনের ৪৪ পদাতিক ব্রিগেডের কমান্ডার হিসেবে দায়িত্ব পান। ১৯৮৯ সালের মে মাসে তিনি স্কুল অব ইনফ্যান্ট্রি অ্যান্ড ট্যাকটিক্স এর কমান্ড্যান্ট নিযুক্ত হন; ১৯৯১ সালে যুক্তরাষ্ট্রে ওয়ার কোর্স করার জন্য 'ইউনাইটেড স্টেটস আর্মি ওয়ার কলেজ'-এ যান। ১৯৯২ সালের ১ সেপ্টেম্বর তিনি ২৪ পদাতিক ডিভিশনের অধীনে খাগড়াছড়িতে একটি ব্রিগেডের (২০৩ পদাতিক ব্রিগেড) কমান্ডার হন, এরপর তিনি মিরপুর স্টাফ কলেজের কমান্ড্যান্ট হিসেবে দায়িত্ব পালন করেন (১৯৯৫-১৯৯৬) এবং ১৯৯৬ সালের জুন মাসে তিনি ১১ পদাতিক ডিভিশনের জেনারেল অফিসার কমান্ডিং (জিওসি) নিযুক্ত হন; এরপর তিনি সেনাসদরে সিজিএস (চীফ অব জেনারেল স্টাফ) (১৯৯৭-২০০০), ন্যাশনাল ডিফেন্স কলেজের কমান্ড্যান্ট (২০০০-২০০১) এবং ২০০১ সালে সেনাপ্রধান হওয়ার আগ পর্যন্ত সংযুক্ত আরব আমিরাতে বাংলাদেশের রাষ্ট্রদূত হিসেবে ছিলেন। তাকে লেঃ জেনারেল এবং সেনাপ্রধান করা হয় ২০০২ সালের ১৬ই জুন, এ-দিন লেঃ জেনারেল এম হারুন-অর-রশিদ অবসর প্রস্তুতিমূলক ছুটিতে গমন করেন।
ব্যক্তিগত জীবন
মশহুদের স্ত্রীর নাম জরনীগার যাকে তিনি ১৯৭৭ সালের ৪ আগস্ট বিয়ে করেন, তাদের দুই পুত্র সন্তান আছে।
৩য় জাতীয় চলচ্চিত্র পুরস্কার (বাংলাদেশ)
৩য় জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩য় আয়োজন; যা ১৯৭৯ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
বিজয়ীদের তালিকা
এই বছর মোট ১৫টি বিভাগে পুরস্কার প্রদান করা হয়।
সার্বিয়া ও মন্টিনিগ্রো ফুটবল অ্যাসোসিয়েশন
সার্বিয়া ও মন্টিনিগ্রো ফুটবল অ্যাসোসিয়েশন (Fudbalski savez Srbije i Crne Gore, Фудбалски савез Србије и Црне Горе, Football Association of Serbia and Montenegro; এছাড়াও সংক্ষেপে এফএএসএম নামে পরিচিত) সার্বিয়া ও মন্টিনিগ্রোর ফুটবলের সর্বোচ্চ নিয়ন্ত্রক সংস্থা ছিল। এই সংস্থাটি ১৯১৯ সালে যুগোস্লাভিয়া ফুটবল অ্যাসোসিয়েশন হিসেবে প্রতিষ্ঠিত হয়েছিল। এটি যুগোস্লাভিয়া ফুটবল অ্যাসোসিয়েশনের উত্তরসূরি হিসেবে আত্মপ্রকাশ হওয়ার পরপরই ফুটবলের সর্বোচ্চ সংস্থা ফিফার সদস্যপদ লাভ করেছিল, এর পাশাপাশি একই বছর সংস্থাটি তাদের আঞ্চলিক সংস্থা উয়েফার সদস্যপদ লাভ করেছিল। এই সংস্থার সদর দপ্তর সার্বিয়া ও মন্টিনিগ্রোর বেলগ্রেডে অবস্থিত।
এই সংস্থাটি সার্বিয়া ও মন্টিনিগ্রোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সার্বিয়া ও মন্টিনিগ্রো প্রথম লীগ এবং সার্বিয়া ও মন্টিনিগ্রো কাপের মতো প্রতিযোগিতার সকল কার্যক্রম পরিচালনা করতো।
এই সংস্থাটি যুগোস্লাভিয়া ফুটবল অ্যাসোসিয়েশনের মতো ঠিক একইভাবে কার্যক্রম পরিচালনা করেছিল। ২০০৬ সালে, মন্টিনিগ্রো স্বাধীনতা ঘোষণা করার পর সার্বিয়াও তাদের ইউনিয়ন ভেঙ্গে দেয়। অতঃপর উভয় দেশই তাদের নিজস্ব ফুটবল সংস্থা গঠন করে; যেগুলো হচ্ছে সার্বিয়া ফুটবল অ্যাসোসিয়েশন এবং মন্টিনিগ্রো ফুটবল অ্যাসোসিয়েশন। এই সংস্থার বিলুপ্তির পর সার্বিয়া যুগোস্লাভিয়ার হিসেবে ফিফা এবং উয়েফা-এ এই সংস্থার সদস্যপদ গ্রহণ করেছে। অন্যদিকে, মন্টিনিগ্রো উভয় সংস্থার নতুন সদস্য হিসেবে যোগদান করেছিল।
ধোসা
ধোসা হচ্ছে ভারতীয় উপমহাদেশের একটি রুটিজাতীয় খাবার যা আটার গোলা বা খামি থেকে তৈরী করা হয়। এর প্রধান উপাদান চাল এবং কলাইয়ের ডাল। ধোসা দক্ষিণ ভারতীয়দের খাদ্যাভ্যাসে গুরুত্বপূর্ণ স্থান দখল করে আছে। এটা বাংলাদেশ, ভারত, পাকিস্তান সহ ভারতীয় উপমহাদেশে জনপ্রিয়। প্রথাগতভাবে গরম সাম্বার, আলু তরকারি, পনির বা চাটনির সঙ্গে ধোসা পরিবেশন করা হয়। বাংলাদেশের কিছু অঞ্চলে এটা চাপটি, চাপড়া পিঠা, চটা পিঠা নামে পরিচিত।
ইতিহাস
সস্তা
পুষ্টি
দোসায় উচ্চমাত্রায় শর্করা থাকে। কোন চিনি বা সম্পৃক্ত চর্বি থাকেনা। যেহেতু এর প্রধান উপাদান চাল এবং কলাইয়ের ডাল তাই এতে প্রচুর পরিমানে প্রোটিন থাকে। গাঁজন প্রক্রিয়া ভিটামিন বি এবং সি'র পরিমাণ বাড়িয়ে দেয়।
প্রস্তুতপ্রণালী
প্রকারভেদে দোসা তৈরির একধিক পদ্ধতি আছে। এখানে সাধারণ একটি পদ্ধতি বর্ণনা করা হলো।
পরিবেশন
সহজে তৈরি খাবার হিসেবে দোসার সাথে বিভিন্ন সবজি এবং সস দিয়ে খাওয়া হয়। অঞ্চল ও ব্যক্তিভেদে দোসাতে ব্যবহৃত সবজি তরকারীর ধরন আলাদা হয়। সাধারণত সাম্বার, ভেজা চাটনি, শুকনা চাটনি, ভারতীয় আচার ইত্যাদি দিয়ে দোসা পরিবেশন করা হয়।
কাসিদা-ই-বুরদা
ইসলামের নবী হযরত মুহাম্মদ (দ.)-এর প্রশংসায় আরবীতে রচিত সুদীর্ঘ কবিতা আল কাওয়াকিবুদ দুরবিয়াহ ফি মাদহি খায়রিল বারিয়াহ-ই কাসিদা-ই-বুরদা নামে পরিচিত।
গঠন
আল-বুসিরি বুরদা লেখায় তার অনুপ্রেরণার পরিস্থিতি বর্ণনা করেছেন: "...আমি কাসিদা আকারে একটি কবিতা লেখার বিষয়ে চিন্তাভাবনা করতে শুরু করেছি এবং এর পরেই আমি মহান আল্লাহর কাছে ও আল্লাহর রাসূলের কাছে সুস্থতার উপায় হিসাবে আশাবাদী যে আমাকে সুস্থ করে তুলবে।
আমি প্রায়শই এটি পুনরাবৃত্তি করছিলাম, গাইছিলাম, এর মাধ্যমে মহান আল্লাহর প্রতি ফরিয়াদ করছিলাম। সেই সময়, ঘুমন্ত অবস্থায় আমি নবী করীম সাল্লাল্লাহু আলাইহি ওয়াসাল্লাম এবং তাঁর পরিবার-পরিজনের উপর সালাত ও শান্তি বর্ষণ করতে দেখলাম। তিনি তাঁর বরকতময় হাত দিয়ে আমার মুখটি মুছলেন এবং আমার উপর তাঁর চাদরটি চাপালেন। আমি সঙ্গে সঙ্গে উঠে আমার বাসা থেকে চলে গেলাম। আমি আমার কবিতা বা তার আগে আমি যে কিছু করছিলাম সে সম্পর্কে কাউকে বলিনি। রাস্তায়, আমি এক সহকর্মী আধ্যাত্মিক পথিকের সাথে দেখা করেছিলাম, যিনি আমাকে বলেছিলেন, "আমি চাই আপনি নবীর প্রশংসা করে যে কবিতাটি লিখেছিলেন তার একটি অনুলিপি আমাকে দান করুন, তাঁর প্রতি সালাত এবং শান্তি বর্ষিত হোক।" আমি জবাব দিলাম, "কোনটি?" তিনি বলেছিলেন, "আপনার অসুস্থতার সময় আপনি যা লিখেছেন।" এরপরে তিনি এর প্রারম্ভিক লাইনগুলো শোনালেন, "আল্লাহর কসম, আমি গত রাতে এটি একটি স্বপ্নে শুনেছিলাম আল্লাহর রাসুল উপস্থিতিতে, তাঁর ও তাঁর পরিবারের সালাত ও শান্তি বর্ষিত হোক। এটি নবীকে অত্যন্ত সন্তুষ্ট করেছিল এবং আমি তাকে তাঁর চাদরটি নিক্ষেপ করতে দেখেছি যিনি লিখেছেন তার উপর!" আমি তাকে একটি অনুলিপি প্রদান করেছি এবং সে অন্যকে তার স্বপ্নের কথা বলতে শুরু করেছিল। এভাবে এই সংবাদ দূরদূরান্তে ছড়িয়ে পড়েছিল।"
গীতিকবিতা (গানের কথা)
مولاي صلي وسلم دائماً ابداً মাওলা ইয়া সাল্লি ওয়া সাল্লিম দাইমান আবাদান''' ও মোর মওলা চিরকাল সালাত ও সালাম পাঠাও
على حبيبك خير الخلق كلهمِ আলা হাবীবিকা খাইরিল খালকি কুল্লিহিমি তোমার হাবিব যিনি সৃষ্টির সেরা তার উপরে
محمداً سيدُ الكونين والثقلين মুহাম্মাদুন সাইয়িদুল কাওনাইনি ওয়াছ-ছাক্বালাইনি মুহাম্মদ যিনি দুজাহানের ও দুগোষ্ঠীর (ইনসান ও জ্বিন) নেতা
والفريقين من عُربٍ ومن عجمي ওয়াল-ফারীক্বাইনি মিন উরবিওঁ ওয়া মিন আজামী এবং আরবদের ও আজমদের মাঝেও
চুই
চুই ঝাল, বা চই ঝাল (বৈজ্ঞানিক নাম: Piper chaba) হচ্ছে পিপারাসি পরিবারের সপুষ্পক লতা। পান ও চুই ঝাল একই পরিবারের। চুই ঝাল গাছ দেখতে পানের লতার মতো। পাতা কিছুটা লম্বা ও পুরু। পাতায় ঝাল নেই। এর কাণ্ড বা লতা কেটে ছোট টুকরো করে মাছ-মাংস রান্নায় ব্যবহার করা হয়। রান্নার পর এই টুকরো চুষে বা চিবিয়ে খাওয়া হয়। ঝাল স্বাদের হলেও চুইয়ের নিজস্ব স্বাদ ও ঘ্রাণ আছে।
চাষ পদ্ধতি
উঁচু জায়গায় চুইঝালগাছ ভালো হয়। গোড়ায় পানি জমলে গাছ পচে যায়। গাছে ফুল-ফল হয়। বীজ থেকে চারাও হয়। তবে শিকড়সহ গিঁট কেটে লাগালে সহজে চারা হয়।
ব্যবহার
গাছটির কাণ্ড বা লতা মসলা হিসেবে ব্যবহার হয়। খুলনা অঞ্চলে চুইঝালকে মসলা হিসেবে ব্যবহার করে চুইঝালের মাংস রান্না করা হয়। রান্নায় এর ঝাল খাবারের স্বাদ বাড়ায় আবার শরীরেরও কোনো ক্ষতি করে না। ঝোল জাতীয় মাছ-মাংস সব কিছুতেই স্বাদ তৈরি করে। এদের কাণ্ড, শিকড়, পাতা, ফুল, ফলের ঔষধি গুণ আছে। বাংলাদেশের দক্ষিণপশ্চিম অঞ্চলের জেলা খুলনা, যশোর, সাতক্ষীরা, বাগেরহাট এবং নড়াইল এলাকায় এই চুইঝাল মসলা হিসেবে খুব জনপ্রিয়।
রাসায়নিক উপাদান
চুইঝালে দশমিক ৭ শতাংশ সুগন্ধি তেল, ৫ শতাংশ অ্যালকালয়েড ও পিপালারটিন আছে ৫ শতাংশ ও ৪ থেকে ৫ শতাংশ পোপিরন থাকে। এছাড়া পোলার্টিন, গ্লাইকোসাইডস, মিউসিলেজ, গ্লুকোজ, ফ্রুক্টোজ, সিজামিন, পিপলাসটেরল থাকে। এর কাণ্ড, শিকড়, পাতা, ফুল, ফল ইত্যাদি ভেষজগুণ সম্পন্ন। শিকড়ে থাকে দশমিক ১৩ থেকে দশমিক ১৫ শতাংশ পিপারিন।
অনুসন্ধানে দেখা গেছে যে, আজ অবধি চুইয়ের বিভিন্ন অংশ থেকে বহু গুরুত্বপূর্ণ ফাইটোকোনস্টিউন্ট যেমন ডাইম্রিক অ্যালকালয়েডস এবং অ্যালকামাইড বিচ্ছিন্ন হয়ে পড়েছে।  চুই থেকে উৎপন্ন যৌগগুলি থেকে নিষ্কাশনগুলি বিভিন্ন জৈবিক ক্রিয়াকলাপগুলি প্রদর্শন করে যেমন অ্যান্টি-মাইক্রোবিয়াল, অ্যান্টি-লেশম্যানিয়াল, অ্যান্টি-ম্যালেরিয়াল, অ্যান্টি-প্যারাসিটিক, সাইটোঅক্সিক / অ্যান্টিক্যান্সার, অ্যাডিপোজেনিক, হেপাটো- এবং গ্যাস্ট্রো-প্রতিরক্ষামূলক, অ্যান্টি-ডায়াবেটিস, অ্যানালজেসিক,  অ্যান্টি-ডায়রিহিয়াল, ডিপ্রেশনাল, অ্যান্টি-ইনফ্লেমেটরি, মূত্রবর্ধক, অ্যান্টি-হাইপারটেনসিভ, অ্যান্টিপাইরেটিক, অ্যান্টি-আলসার এবং ইমিউনোমডুলেটরি এফেক্ট।  বিচ্ছিন্ন যৌগগুলির মধ্যে, চ্যাবামাইডস, পাইপ্রাইন, পিপ্লারটাইন, রেট্রোফ্র্যাকটামাইডস এ / বি, মিথিলেনডাইওক্সিফিনাইল) -নোনা -2 ই, 4 ই, 8 ই-ট্রাইএনওক অ্যাসিড, এন-বাটাইল বা এন-পেন্টিল অ্যামাইন, পিপারলংগুমিন, পিপারোনালোনাইন, -হাইরোপাইপ্রোণোনালিন-  2E, 4E) -অকটাডেকাডিয়েনামাইড, এবং এন-আইসোবোটিল- (2 ই, 4 ই, 14 জেড) -আইকোসেট্রিয়েনামাইড বিভিন্ন পরীক্ষার সিস্টেমে গুরুত্বপূর্ণ জৈবিক প্রভাবগুলির নথিভুক্ত করেছেন।
ঔষধি গুণ
চুইঝালের ঔষধিগুণ আছে
কিরণ খের
কিরণ খের (किरण खेर, জন্ম: কিরণ ঠাকর সিং, ১৪ জুন ১৯৫৫) হলেন একজন ভারতীয় মঞ্চ, চলচ্চিত্র ও টেলিভিশন অভিনেত্রী। অভিনয় জীবনে তিনি দুইবার জাতীয় চলচ্চিত্র পুরস্কার অর্জন করেছেন, প্রথমবার সর্দারী বেগম (১৯৯৬) চলচ্চিত্রের জন্য বিশেষ জুরি পুরস্কার এবং দ্বিতীয়বার বাড়িওয়ালি (২০০০) চলচ্চিত্রের জন্য শ্রেষ্ঠ অভিনেত্রীর পুরস্কার। কিরণ অভিনীত অন্যান্য উল্লেখযোগ্য চলচ্চিত্র হল দেবদাস (২০০২), খামোশ পানি (২০০৩), রং দে বাসন্তী (২০০৬), কুরবান (২০০৯) ও পাঞ্জাব ১৯৮৪ (২০১৪)।
অভিনেতা অনুপম খের তার স্বামী। কিরণ ভারতীয় জনতা পার্টির (বিজেপি) সদস্য। ২০১৪ সালে মে মাসে তিনি ভারতীয় সংসদের নিম্ন আসন লোকসভা নির্বাচনে চণ্ডীগড় থেকে নির্বাচিত হন।
প্রারম্ভিক জীবন
কিরণ ঠাকর সিং ১৯৫৫ সালের ১৪ই জুন চণ্ডীগড়ে এক জাত শিখ পরিবারে জন্মগ্রহণ করেন ও বেড়ে ওঠেন। কিরণের এক ভাই ও দুই বোন রয়েছে। তার ভাই চিত্রশিল্পী অমরদ্বীপ সিং ২০০৩ সালে মৃত্যুবরণ করেন। তার এক বোন হলেন অর্জুন পুরস্কার বিজয়ী ব্যাডমিন্টন খেলোয়াড় কনওয়াল ঠাকর কাউর এবং অন্য বোন শরনজিত কাউর সান্ধু  ভারতীয় নৌবাহিনীর একজন অবসরপ্রাপ্ত ঊর্ধ্বতন কর্মকর্তার স্ত্রী।
কিরণ মধ্য প্রদেশের জবলপুরে বিদ্যালয়ে পড়াশোনা করেন এবং চণ্ডীগড়ে তার বিদ্যালয়ের অধ্যয়ন শেষ করেন। পরে তিনি চণ্ডীগড়ের পাঞ্জাব বিশ্ববিদ্যালয়ের ভারতীয় নাট্যকলা বিভাগ থেকে স্নাতক সম্পন্ন করেন।
বিবাহ
থাম্ব|180px|বাম|দ্বিতীয় স্বামী [[অনুপম খেরের সাথে কিরণ।]] কিরণ ১৯৭৯ সালের মার্চ মাসে মুম্বই ভিত্তিক ধনাঢ্য ব্যবসায়ী গৌতম বেরির সাথে বিবাহ বন্ধনে আবদ্ধ হন। এই বিবাহ পরবর্তী তিনি 'কিরণ বেরি' নাম ধারণ করেন। তাদের এক পুত্র সিকান্দার খের। ১৯৮০-এর দশকে কিরণ মুম্বইয়ে চলচ্চিত্রে যোগ দেওয়ার চেষ্টায় রত ছিলেন। এই সময়ে চলচ্চিত্রে কাজ পেতে তিনি প্রযোজকদের দ্বারস্ত হতে থাকেন এবং সে সময়ে তারই মত প্রযোজকদের দ্বারে দ্বারে ঘুরতে থাকা অনুপম খেরের সাথে তার ঘনিষ্ঠতা হয়। এছাড়া একই মঞ্চ সার্কের সাথে চলতে গিয়ে তারা চান্দপুরি কি চম্পাবাঈ নাটকে একত্রে অভিনয় করেন। ১৯৮৫ সালে অনুপম সারাংশ চলচ্চিত্রের মাধ্যমে সফলতা পেলে কিরণ গৌতম বেরির সাথে বিবাহ বিচ্ছেদ করেন এবং অনুপম খেরের সাথে বিবাহ বন্ধনে আবদ্ধ হন। খেরের সাথে বিয়ের পর তিনি তার কুমারী নামের সাথে তার স্বামীর নামের শেষাংশ যোগ করে 'কিরণ ঠকর সিং খের' নামে পরিচিত হন। পরবর্তী জীবনে তিনি জ্যোতিষশাস্ত্রে বিশ্বাসী হয়ে ওঠেন এবং ২০০৩ সালে ৪৮ বছর বয়সে জ্যোতিঃগণনা অনুসারে তার কুমারী নাম বাদ দেন এবং 'কিরণ খের' নামে পরিচিতি অর্জন করেন।
কর্মজীবন
১৯৮৩ সালে পাঞ্জাবি চলচ্চিত্র অস্ত্র প্যায়ার দা চলচ্চিত্র দিয়ে কিরণ খেরের চলচ্চিত্রে অভিষেক হয় এবং তিনি বিপুল সমাদৃত হন। তার পরবর্তী চলচ্চিত্র ছিল পেস্তোনজি (১৯৮৭), এতে তিনি তার দ্বিতীয় স্বামী অনুপম খেরের সাথে একটি ছোট চরিত্রে অভিনয় করে। এরপর তিনি ১৯৯৬ সাল পর্যন্ত চলচ্চিত্রে অভিনয় থেকে দূরে ছিলেন।
১৯৯০-এর দশকে তিনি মঞ্চ অভিনয় দিয়ে অভিনয়ে ফিরেন এবং নাট্যকার জাভেদ সিদ্দিকীর রচনায় ও ফিরোজ আব্বাস খানের নির্দেশনায় সালগিরাহ নাটকে অভিনয় করেন। তিনি এই সময়ে তিনটি টেলিভিশন অনুষ্ঠানের সঞ্চালকের দায়িত্ব পালন করেন। জি টিভির পুরুষক্ষেত্র অনুষ্ঠানটি প্রথমবারের মত বিপরীত যৌনতা বিষয়ক আলোচনা ও নারী সম্পর্কিত বিষয়াবলি আলোকপাত করার জন্য তা দর্শক মহলে সাড়া ফেলে। অন্য দুটি অনুষ্ঠান ছিল কিরণ খের টুডে এবং জাগতে রাহো উইথ কিরণ খের।
১৯৯৬ সালে তিনি শ্যাম বেনেগালের সর্দারী বেগম দিয়ে চলচ্চিত্রে অভিনয়ে ফিরে আসেন। এই কাজের জন্য তিনি ১৯৯৭ সালে প্রদত্ত জাতীয় চলচ্চিত্র পুরস্কারে বিশেষ জুরি পুরস্কার অর্জন করেন।
তিনি ঋতুপর্ণ ঘোষ পরিচালিত বাংলা চলচ্চিত্র বাড়িওয়ালি (১৯৯৯) চলচ্চিত্রে মধ্য বয়সী একাকী নারী বনলতা চরিত্রে অভিনয় করে সমাদৃত হন এবং শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। তিনি এই চলচ্চিত্রের জন্য জাতীয় চলচ্চিত্র পুরস্কারের জন্য ঘোষিত হলে বিতর্কের সৃষ্টি হয় এবং বাংলা চলচ্চিত্র অভিনেত্রী রিতা কৈরাল দাবী করেন তিনি কিরণের চরিত্রের অংশটুকুর বাংলা ডাবিং করেছেন, ফলে তিনিও এই পুরস্কারের সমান দাবীদার। কিরণ যুক্তি দেখান তিনি তার চরিত্রের সংলাপ ক্ষেপণের জন্য ঘণ্টার পর ঘণ্টা সময় ব্যয় করেন এবং অবশেষে পুরস্কারটি ভাগ হয়নি।
২০০২ সালে তিনি সঞ্জয় লীলা ভন্সালী পরিচালিত দেবদাস চলচ্চিত্রে শাহরুখ খান, ঐশ্বর্যা রাই বচ্চন ও মাধুরী দীক্ষিতের সাথে অভিনয় করেন। এই ছবিতে ঐশ্বর্যা অভিনীত পারু চরিত্রের মায়ের ভূমিকায় অভিনয় করে তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন এবং শ্রেষ্ঠ পার্শ্ব অভিনেত্রী বিভাগে আইফা পুরস্কার অর্জন করেন।
ক্লাউস মারিয়া ব্রানডাউয়া
ক্লাউস মারিয়া ব্রানডাউয়া (জন্ম: ২২শে জুন ১৯৪৩) হলেন একজন অস্ট্রীয় অভিনেতা ও পরিচালক। এছাড়া তিনি মাক্স রাইনহার্ট সেমিনারের অধ্যাপক। ব্রানডাউয়া মেফিস্টো (১৯৮১), নেভার সে নেভার অ্যাগেইন (১৯৮৩), আউট অব আফ্রিকা (১৯৮৫), হানুসেন (১৯৮৮), বার্নিং সিক্রেট (১৯৮৮), ইন্ট্রোডিউসিং ডরোথি ড্যান্ড্রিজ (১৯৯৯), ও দ্য স্ট্রেঞ্জ কেস অব ভিলহেল্ম রাইখ (২০১৩) চলচ্চিত্রে অভিনয় করে আন্তর্জাতিকভাবে পরিচিতি অর্জন করেন। আউট অব আফ্রিকা চলচ্চিত্রে ব্রর ফন ব্লিক্সেন-ফিনেকে চরিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন।
প্রারম্ভিক জীবন
ব্রানডাউয়া ১৯৪৩ সালের ২২শে জুন অস্ট্রিয়ার বাড অসি শহরে জন্মগ্রহণ করেন। তার প্রকৃত নাম ক্লাউস গেয়র্গ স্টেং। তার পিতা গেয়র্গ স্টেং ছিলেন একজন বেসামরিক কর্মকর্তা এবং তার মাতা মারিয়া ব্রানডাউয়া ছিলেন একজন চলচ্চিত্র ও টেলিভিশন পরিচালক। তার পিতা জার্মান এবং মাতা অস্ট্রীয়। ব্রানডাউয়া তার মায়ের নামের প্রথমাংশ তার পেশাদার নামের শেষাংশ হিসেবে গ্রহণ করেন। তিনি অস্ট্রিয়া, সুইজারল্যান্ড, ফ্রান্স ও জার্মানিতে বেড়ে ওঠেন। তিনি স্টুটগার্ডের ইউনিভার্সিটি অব মিউজিক অ্যান্ড পারফর্মিং আর্টস বিষয়ে পড়াশুনা করেন।
কিরণ খের
কর্মজীবন
২০০৯ সালে তিনি গট ট্যালেন্ট ধারাবাহিকের ভারতীয় ফ্র্যাঞ্চাইজি ইন্ডিয়াস গট ট্যালেন্ট অনুষ্ঠানের বিচারকের দায়িত্ব পালন করেন। একই বছর তিনি কুরবান (২০০৯) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে অপ্সরা পুরস্কার অর্জন করেন। ২০১৪ সালে তিনি পাঞ্জাব ১৯৮৪ চলচ্চিত্রে অভিনয় করে শ্রেষ্ঠ অভিনেত্রী বিভাগে পিটিসি পাঞ্জাবি চলচ্চিত্র সমালোচক পুরস্কার অর্জন করেন।
ক্লাউস মারিয়া ব্রানডাউয়া
কর্মজীবন
ব্রানডাউয়া ১৯৬২ সালে মঞ্চনাটকে অভিনয় দিয়ে তার কর্মজীবন শুরু করেন। কয়েকটি মঞ্চনাটক ও টেলিভিশন নাটকের অভিনয়ের পর তিনি ইঙ্গো প্রেমিঞ্জারের ইংরেজি ভাষার সালৎজবুর্গ কানেকশন (১৯৭২) দিয়ে চলচ্চিত্রে আবির্ভূত হন। ১৯৭৫ সালে তিনি ডেরিক টেলিভিশন ধারাবাহিকের দ্বিতীয় মৌসুমের ফান্ডহাউস নামক পর্বে অভিনয় করেন। ইস্টভান ৎজাবোর পুরস্কার বিজয়ী মেফিস্টো (১৯৮১) চলচ্চিত্র দিয়ে তার আন্তর্জাতিক কর্মজীবন শুরু হয়। পরবর্তীতে তিনি জেমস বন্ড ধারাবাহিকের থান্ডারবল (১৯৬৫) চলচ্চিত্রের পুনর্নির্মাণ নেভার সে নেভার অ্যাগেইন (১৯৮৩)-এ ম্যাক্সিমিলিয়ান লার্গো চরিত্রে অভিনয় করেন। চলচ্চিত্র সমালোচক রজার ইবার্ট তার অভিনয় সম্পর্কে বলেন, "এই চলচ্চিত্রে একটি বিষয় হল এতে মানবীয় উপাদানের চেয়ে বেশি কিছু ছিল এবং তা লার্গো চরিত্রে অভিনয় করা ক্লাউস মারিয়া ব্রানডাউয়ার থেকে এসেছে। ব্রানডাউয়া অসাধারণ অভিনেতা এবং তিনি খলনায়কের নির্দিষ্ট ছাঁচে অভিনয় করেননি। তার পরিবর্তে তিনি তীব্রতা ও মুগ্ধতা নিয়ে এসেছেন।"
কিরণ খের
সামাজিক ও রাজনৈতিক কর্মকাণ্ড
থাম্ব|180px|ডান|প্রধানমন্ত্রী [[নরেন্দ্র মোদীর সাথে চণ্ডীগড় বিমানবন্দরের নিউ সিভিল এয়ার টার্মিনাল উদ্বোধনে কিরণ।]] কিরণ খের অলাভজনক আন্দোলন লাডলি (নারীর প্রতি সহিংসতা দমনের আন্দোলন) ও রোকো ক্যান্সার (ক্যান্সার বিষয়ক সচেতনতামূলক আন্দোলন)-এর সাথে জড়িত। তিনি ২০০৯ সালে ভারতীয় জনতা পার্টিতে (বিজেপি) যোগদান করেন। তিনি নির্বাচনের সময় দেশব্যাপী এই দলের জন্য জনসংযোগ করেন, তন্মধ্যে রয়েছে ২০১১ সালের চণ্ডীগড় মিউনিসিপ্যাল কর্পোরেশন নির্বাচন। তিনি বিজেপির প্রধানমন্ত্রী প্রার্থী নরেন্দ্র মোদী প্রার্থীতা লাভের আগে থেকেই তার সমর্থক ছিলেন। বিজেপি তাকে ২০১৪ সালের সাধারণ নির্বাচনে চণ্ডীগড় থেকে লোকসভা নির্বাচনের জন্য প্রার্থী হিসেবে মনোনয়ন দেয়। তিনি ২০১৪ সালের মে মাসে অনুষ্ঠিত নির্বাচনে ১,৯১,৩৬২ ভোট পেয়ে পূর্ববর্তী সাংসদ কংগ্রেস নেতা পবন বনসলকে পরাজিত করে বিজয়ী হন।
ক্লাউস মারিয়া ব্রানডাউয়া
কর্মজীবন
তিনি ১৯৮৫ সালে আউট অব আফ্রিকা চলচ্চিত্রে মেরিল স্ট্রিপ ও রবার্ট রেডফোর্ডের সাথে অভিনয় করেন। এই চলচ্চিত্রে ব্রর ফন ব্লিক্সেন-ফিনেকে চরিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তিনি হানুসেন (১৯৮৮), বার্নিং সিক্রেট (১৯৮৮), ইন্ট্রোডিউসিং ডরোথি ড্যান্ড্রিজ (১৯৯৯), ও দ্য স্ট্রেঞ্জ কেস অব ভিলহেল্ম রাইখ (২০১৩) চলচ্চিত্রে অভিনয় করে আন্তর্জাতিকভাবে পরিচিতি অর্জন করেন।
কিরণ খের
সামাজিক ও রাজনৈতিক কর্মকাণ্ড
চণ্ডীগড়ের সংসদ সদস্য হিসেবে এবং চলচ্চিত্র শিল্পে তার যোগাযোগের সূত্র ধরে কিরণ চণ্ডীগড়ে একটি চলচ্চিত্র নগরী গড়ার আশ্বাস দেন। কিন্তু নির্বাচনে বিজয়ের পর তিনি জানান যে চণ্ডীগড়ে জমি অধিগ্রহণে সমস্যা রয়েছে। তবে চণ্ডীগড় প্রশাসন তার প্রস্তাবে সম্মত হয়েছে এবং চণ্ডীগড়ের সরংপুরে চলচ্চিত্র নগরী স্থাপনের প্রস্তাব করা হয়েছে।
বিতর্ক
চণ্ডীগড়ে অটোরিকশায় উঠে চালক ও তার সহযোগীদের দ্বারা এক তরুণী গণধর্ষণের শিকার হওয়ার ঘটনায় তিনি নারীদের আরও সতর্ক হতে এবং অপরিচিত কারো সাথে ভ্রমণ পরিহার করতে পরামর্শ দিলে বিরোধী দল থেকে ও সামাজিক মাধ্যমে তার বিরুদ্ধে বিতর্কের সৃষ্টি হয়।
কেন্দ্রীয় তহবিল (বাংলাদেশ)
কেন্দ্রীয় তহবিল শ্রম ও কর্মসংস্থান মন্ত্রণালয়ের আওতাধীন বাংলাদেশ সরকারের একটি তহবিল যা শ্রমিকদের আর্থিক সহায়তার জন্য প্রতিষ্ঠা করা হয়েছে। এই তহবিলের সভাপতিত্বের দায়িত্বে থাকেন শ্রম ও কর্মসংস্থান মন্ত্রী।
ইতিহাস
২০০৬-এর ২৩২ (৩) ধারার বিধান অনুযায়ী ২০১৫ সালে শ্রম ও কর্মসংস্থান মন্ত্রণালয়ের আওতায় ‘কেন্দ্রীয় তহবিল’ প্রতিষ্ঠা করা হয়। তহবিল পরিচালনা করতে বাংলাদেশ শ্রমবিধিমালা, ২০১৫-এর বিধি ২১৮ অনুযায়ী পরিচালনা বোর্ড গঠিত হয়। তহবিলের উদ্দেশ্য হল বাংলাদেশের শিল্পকর্মীদের সহায়তা করা এবং তহবিলটি সরকারী এবং বেসরকারী যৌথভাবে অর্থায়নকৃত। আগস্ট ২০১৭ সালে প্রধানমন্ত্রী শেখ হাসিনা বাণিজ্য মন্ত্রণালয়কে সমস্ত শিল্প ও কারখানাগুলিকে কেন্দ্রীয় তহবিলের আওতায় আনার নির্দেশনা দিয়েছিলেন।
রাজা হোসেন খান
রাজা হোসেন খান (১৯৩৮ - ৬ই মার্চ, ১৯৮৯) বাংলাদেশের সংগীত পরিচালক, সুরকার এবং বেহালা প্লেয়ার ছিলেন। তিনি সংগীত পরিবার জন্মগ্রহণ করেছেন, তিনি ছিলেন বহু-বাদ্যযন্ত্র ও সংগীত শিক্ষক আলাউদ্দিন খাঁ, এবং আয়েত আলী খাঁ এর ভাগ্নী।.
শৈশব ও পড়ালেখা
ব্রাহ্মণবাড়িয়ায় জন্মগ্রহণ করেন, তার পিতা নায়েব আলী খান তার ভাই বোনের মধ্যে কনিষ্ঠ তিনি, বাবার সাথে বেহালায় তার সংগীত চর্চা শুরু করেছিলেন। পরে তিনি তার চাচাতো ভাই বাহাদুর খানের কাছ থেকে উচ্চ প্রশিক্ষণ নিতে কলকাতায় গিয়েছিলেন, যার অধীনে তিনি তিন বছরের জন্য পড়াশোনা করেছেন। এরপরে তিনি আরেক চাচাত ভাই আলি আকবর খান এবং তার বড় ভাই খাদেম হোসেন খান এর কাছ থেকে সংগীত পাঠ করেছিলেন। [উদ্ধৃতি প্রয়োজন]
কর্মজীবন
রাজা হোসেন খান ‘স্টাফ আর্টিস্ট’ হয়ে ঢাকা রেডিওতে বাংলাদেশ বেতার যোগদান করেন। তিনি চলচ্চিত্র জগতের সাথেও যুক্ত ছিলেন এবং বেশ কয়েকটি চলচ্চিত্রের সংগীত পরিচালক ছিলেন। সুর্যগ্রহণ ছবিতে সংগীত পরিচালনার জন্য তাকে রাষ্ট্রীয় পুরস্কার দেওয়া হয়েছিল। তিনি জাতীয় রেডিও এবং টেলিভিশন (বিটিভি) এর জন্য প্রচুর জনপ্রিয় সংগীত সুর করেছেন। তিনি সাংস্কৃতিক প্রতিনিধি দলের সদস্য হিসাবে অনেক দেশ পরিদর্শন করেছিলেন।
রাজা হোসেনের তিন ছেলে ছিল পলাশ খান, তিতাস খান এবং প্লাবন খান। ১৯৮৯ সালের মার্চে এক মর্মান্তিক সড়ক দুর্ঘটনায় তার মৃত্যু হয়।
বুলু ফিল্ম
বুলু ফিল্ম ( Bulu Film) ২০২২ সালে মুক্তিপ্রাপ্ত, গুএৰ্নিকা  ক্ৰিয়েটোভিষ্টা একটি অসমীয়া  হাস্যকর কমেডি চলচ্চিত্র। ন্যাশনাল থিয়েটার স্কুলের প্রাক্তন ছাত্র হিমাংশু প্রসাদ দাস পরিচালিত এটি চতুর্থ ছবি। ছবিতে প্রধান চরিত্রে রয়েছেন পরিচালকও।
গল্পের সারাংশ
রোগের বিস্তার রোধে সরকার ঘোষিত লকডাউন সমগ্র দেশ তথা দক্ষিণ আসামের একটি সাধারণ গ্রামকে ধ্বংস করে দিয়েছে। একই গ্রামের তিন যুবকও চাকরি হারিয়েছে। সময় গড়ানোর সাথে সাথে তারা তিনজন মিলে বিকল্প আয়ের উৎস খুঁজতে গ্রামে একটি ব্লু ফিল্ম বানানোর সিদ্ধান্ত নেন। ইন্টারনেটে ছবি আপলোড করে প্রচুর টাকা অর্জন করার স্বপ্ন দেখা তিন যুবক অবশেষে অপ্রত্যাশিত বাস্তবতার মুখোমুখি হলেন। 'বুলু ফিল্ম' এর বিষয় অবলম্বনে নির্মিত হয়েছে ছবিটি।
দুর্গাপুর সরকারি বালিকা উচ্চ বিদ্যালয়
দুর্গাপুর সরকারি বালিকা উচ্চ বিদ্যালয় হচ্ছে বাংলাদেশের নেত্রকোণা জেলার একটি মাধ্যমিক বিদ্যালয়।
অবস্থান
ময়মনসিংহ বিভাগের নেত্রকোণা জেলার দুর্গাপুর উপজেলা সদরে এই বিদ্যালয়টি অবস্থিত।
ইতিহাস
১৯৭০ সালে মাধ্যমিক বিদ্যালয়টির যাত্রা শুরু হয়। বিদ্যালয় স্থাপনের জন্য নির্বাচন করা হয় পরিত্যাক্ত রাজবাড়ি।
অবকাঠামো
দুর্গাপুর শহরের প্রাণকেন্দ্রে অবস্থিত এই বিদ্যালয়টির অধিকাংশ ভবনই পূর্বে রাজপ্রাসাদ হিসাবে ব্যবহৃত হতো। দুষ্প্রাপ্য গ্রন্থসহ একটি গ্রন্থাগার, আধুনিক যন্ত্রপাতি সমৃদ্ধ একটি বিজ্ঞানাগার, কম্পিউটার ল্যাব, নামাজঘর রয়েছে বিদ্যালয়টিতে।
সহশিক্ষা কার্যক্রম
বিদ্যালয়ে পড়াশোনার পাশাপাশি সহপাঠ্যক্রমিক কার্য্যক্রম যেমন বার্ষিক মিলাদ মাহফিল, বার্ষিক ক্রীড়া প্রতিযোগিতা, বার্ষিক পুরস্কার বিতরণী অনুষ্ঠান আয়োজন করা হয়।
কলিন ফ্যারল
কলিন জেমস ফ্যারল (Colin James Farrell; ; জন্ম: ৩১ মে ১৯৭৬) একজন আইরিশ অভিনেতা। ২০০০-এর দশক থেকে ব্যবসাসফল ও স্বাধীন চলচ্চিত্রে প্রধান চরিত্রে অভিনয় করে তিনি দুটি গোল্ডেন গ্লোব পুরস্কার জয় এবং একটি একাডেমি পুরস্কারের মনোনয়ন-সহ অসংখ্য স্বীকৃতি অর্জন করেছেন। ২০২০ সালে দি আইরিশ টাইমস তাকে আয়ারল্যান্ডের পঞ্চম সেরা চলচ্চিত্র অভিনেতা হিসেবে অভিহিত করে।
ফ্যারল বিবিসির নাট্যধর্মী ধারাবাহিক ব্যালিকিসঅ্যাঞ্জেল (১৯৯৮) দিয়ে অভিনয় জীবন শুরু করেন এবং নাট্যধর্মী দ্য ওয়ার জোন (১৯৯৯) দিয়ে তার চলচ্চিত্রে অভিষেক ঘটে। তার প্রথম প্রধান চরিত্রে অভিনীত চলচ্চিত্র হল যুদ্ধভিত্তিক নাট্যধর্মী চলচ্চিত্র টাইগারল্যান্ড (২০০০) এবং তার প্রথম সফলতা আসে স্টিভেন স্পিলবার্গের বিজ্ঞান কল্পকাহিনী চলচ্চিত্র মাইনরিটি রিপোর্ট (২০০২) দিয়ে। তার অভিনীত কিছু গুরুত্বপূর্ণ চরিত্র হল ডেয়ারডেভল (২০০৩)-এর বুলসআই ও আলেকজান্ডার (২০০৪)-এর মহান আলেকজান্ডার, এবং তিনি মাইকেল মানের মায়ামি ভাইস ও উডি অ্যালেনের ক্যাসান্ড্রাস ড্রিম (২০০৭) চলচ্চিত্রে শ্রেষ্ঠাংশে অভিনয় করেন।
ফ্যারল কল্পনাধর্মী ফ্যান্ট্যাস্টিক বিস্টস অ্যান্ড হোয়্যার টু ফাইন্ড দেম (২০১৬)-এ পার্সিভাল গ্রেভস এবং সুপারহিরো চলচ্চিত্র দ্য ব্যাটম্যান (২০২২)-এ পেঙ্গুইন চরিত্রে অভিনয় করেন। ২০২২ সালে ফ্যারল বিজ্ঞান কল্পকাহিনীমূলক নাট্যধর্মী চলচ্চিত্র আফটার ইয়াং, থার্টিন লাইভস]] এবং মাকডনার নাট্যধর্মী দ্য ব্যানশিজ অব ইনিশেরিন চলচ্চিত্রে অভিনয় করে সমাদৃত হন। শেষোক্ত চলচ্চিত্রে একজন আইরিশ চরিত্রে অভিনয় করে তিনি শ্রেষ্ঠ অভিনেতা বিভাগে ভোল্পি কাপ এবং তার দ্বিতীয় গোল্ডেন গ্লোব পুরস্কার লাভ করেন এবং শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
কার্মান রেখা
thumb|right|180px|বায়ূমন্ডলের স্তরসমূহ। (স্কেল অনুসারে নয়)
কার্মান রেখা পৃথিবীর সমুদ্রপৃষ্ট থেকে ১০০ কিমি (৬০ মাইল) উপরে একটি কল্পিত রেখা, যা সাধারণত পৃথিবীর বায়ূমন্ডল হতে মহাকাশকে আলাদা করতে ব্যবহৃত হয়। এই সংজ্ঞাটি বিমানচালনাবিদ্যা (aeronautics ) এবং নভশ্চরণবিদ্যা (astronautics) বিষয়ে আন্তর্জাতিক মান নির্ধারক ও তথ্য সংরক্ষক সংস্থা Fédération Aéronautique Internationale (FAI) দ্বারা গ্রহণ করা হয় ।
হাঙ্গেরীও-আমেরিকান প্রকৌশলী এবং পদার্থবিজ্ঞানী থিওডোর ভন্‌ কার্মান (১৮৮১-১৯৬৩) এর নাম অনুসারে এই নামকরণ করা হয়। তিনি প্রথম গনণা করে দেখান যে, এই সীমায় পৃথিবীর বায়ুমণ্ডল এতই পাতলার যে, বিমান চালানোর সম্ভব নয়। কেননা, সেক্ষেত্রে একটি বিমানকে বাতাসের উপর ভরদিয়ে চলাচলের জন্য এর বেগ পৃথিবীর আবর্তন গতির সমান হতে হবে।
সত্যেন্দ্রনাথ বন্দ্যোপাধ্যায়
সত্যেন্দ্রনাথ বন্দ্যোপাধ্যায়  (১৩ ডিসেম্বর, ১৮৯৬  — ৩০ ডিসেম্বর, ১৯৭৭)  ছিলেন একজন ভারতীয় বাঙালি চিত্রশিল্পী, যিনি  শিল্পাচার্য অবনীন্দ্রনাথ ঠাকুর ও নন্দলাল বসুর বঙ্গীয় শিল্পধারার অনুসারী হয়ে নিজ শিল্পকর্মে বিশিষ্টতা অর্জন করেন। তার শিল্পকর্মের প্রধান বৈশিষ্ট্য ছিল  স্নিগ্ধতা ও রমণীয়তা।
জন্ম ও প্রারম্ভিক জীবন
সত্যেন্দ্রনাথ বন্দ্যোপাধ্যায়ের জন্ম বৃটিশ ভারতের অধুনা পশ্চিমবঙ্গের বাঁকুড়া-বিষ্ণুপুরের সন্নিহিত চুয়ামসিনা গ্রামে। পিতা রাজেন্দ্রনাথ বন্দ্যোপাধ্যায় এবং মাতা কুসুমকুমারী দেবী। তার পিতা রেলের চাকরি ছেড়ে ১৯০২ খ্রিস্টাব্দে শান্তিনিকেতনে আসেন এবং ব্রহ্মচর্যাশ্রমে শিক্ষক তথা অর্থ বিভাগের সহকারি প্রধানের দায়িত্বে ছিলেন। সত্যেন্দ্রনাথের বাল্যশিক্ষা শুরু হয় এই আশ্রম বিদ্যালয়েই। ছাত্রাবস্থায় তিনি ভালো ছবি আঁকতে পারতেন। চুয়ামসিনার পাশের গ্রামের শিল্পী রাখাল সূত্রধরের কাছে তিনি প্রতিমা তৈরির কাজও শিখেছিলেন। ১৯২০ খ্রিস্টাব্দে  বাঁকুড়া ওয়েসলিয়ান কলেজ বর্তমানের বাঁকুড়া খ্রিস্টান কলেজ থেকে বি এ পাশের পর এম এ পড়তে  কলকাতা বিশ্ববিদ্যালয়ে ভরতি হন। কিন্তু ১৯২১ খ্রিস্টাব্দে অসহযোগ আন্দোলনের জন্য তার এম.এ পড়া ব্যাহত হয়। পরে শান্তিনিকেতনে ফিরে এসে ১৯১৯ খ্রিস্টাব্দে প্রতিষ্ঠিত কলাভবনে ভর্তি হন শিল্পকলা শিখতে। সেসময় তার সহপাঠী ছিলেন ধীরেন্দ্রকৃষ্ণ দেববর্মা,  বিনোদ বিহারী মুখোপাধ্যায়,  রামকিঙ্কর বেইজ। অধ্যক্ষ নন্দলাল বসু ও অসিতকুমার হালদারের কাছে  অবনীন্দ্রনাথ প্রবর্তিত বেঙ্গল স্কুল ধারার  চিত্রবিদ্যায় শিক্ষা লাভ করেন। তবে তিনি আঁকার মাধ্যম বা প্রথা প্রকরণ নিয়ে বিশেষ মাথা ঘামান নি। তিনি প্যারিস থেকে আসা শিল্পী আঁন্দ্রে কারপেলস্ এর কাছে তেল রঙে ছবি আঁকার পদ্ধতি  রপ্ত করেন। ভারতীয় পৌরাণিক গল্প, গ্রামের সামাজিক ও দৈনন্দিন জীবনের ঘটনাবলি ছিল তার চিত্রের বিষয়বস্তু। তৎকালীন সময়ে লোক শিল্পের এক বিশেষ স্থান  ছিল, কিন্তু সত্যেন্দ্রনাথ সম্পর্কে তাঁর সহপাঠী শিল্পী বিনোদ বিহারী মুখোপাধ্যায় লিখেছেন-
কর্মজীবন
সত্যেন্দ্রনাথ টানা ছ’বছর কলাভবনে শিক্ষালাভ করে ১৯২৭ বৃন্দাবন প্রেম মহাবিদ্যালয়ে শিল্প-শিক্ষকের পদে যোগ দেন। এক বছর পর করাচির  দয়াশ্রমে ও পরে ১৯৩০ খ্রিস্টাব্দের ডিসেম্বরে তৎকালীন বৃটিশ ভারতের যুক্ত প্রদেশ (বর্তমানেরউত্তর প্রদেশের  গোরক্ষপুরের গীতা প্রেসে দুবছর কাজ করেন। করাচিতে থাকাকালীন তিনি ‘বেঙ্গলি অ্যাসোসিয়শন’-এর পুজোর জন্য সরস্বতী প্রতিমা তৈরি করেছিলেন। ১৯৩২ খ্রিস্টাব্দের জুলাইয়ে কলকাতার গর্ভনমেন্ট আর্ট স্কুলে ইন্ডিয়ান পেইন্টিং বিভাগে শিল্পী- শিক্ষকরূপে নিযুক্ত হন। দীর্ঘ কুড়ি বছর তিনি দরদী শিক্ষকরূপে ভারতীয় চিত্রকলার শিক্ষা দেন এবং ১৯৫২ খ্রিস্টাব্দে অবসর গ্রহণ করেন। তাঁর উল্লেখযোগ্য ছাত্ররা ছিলেন-  ইন্দুভূষণ রক্ষিত, ধীরেন্দ্রনাথ ব্রহ্ম, শাম্তিরঞ্জন মুখোপাধ্যায় প্রমুখ।
শিল্পকীর্তির জন্য তিনি সম্মানিত হয়েছেন, পুরস্কারও পেয়েছেন। কিন্তু প্রচারবিমুখ মানুষ ছিলেন তিনি। নিজের আঁকা ছবির কোন প্রদর্শনী করেননি।
তথ্যসূত্র
বিষয়শ্রেণী: ১৮৯৬-এ জন্ম বিষয়শ্রেণী: ১৯৭৭-এ মৃত্যু বিষয়শ্রেণী: বাঁকুড়া জেলার ব্যক্তি বিষয়শ্রেণী: বাঙালি চিত্রশিল্পী বিষয়শ্রেণী: ভারতীয় চিত্রশিল্পী
মো. শাহজাহান
'''মো. শাহজাহান''' বলতে যাদেরকে বোঝানো হতে পারে;
আর১৫১ (বাংলাদেশ)
আর১৫১ বা বারৈয়ারার হাট পেলাগাজী দীঘি সড়ক, বাংলাদেশের একটি আঞ্চলিক মহাসড়ক। এই মহাসড়কটি ঢাকা-চট্টগ্রাম জাতীয় মহাসড়কের সাথে পেলাগাজী দীঘি নামক স্থানে আঞ্চলিক মহাসড়ক আর১৬০ কে সংযুক্ত করেছে।
দৈর্ঘ্য
৪৮ কিলোমিটার।
কারিকিলি পাখিরালয়
কারিকিলি পাখিরালয় ভারতের তামিলনাড়ু রাজ্যের চেঙ্গলপট্টু জেলার (পূর্বতন কাঞ্চীপুরম জেলা) অঞ্চল জুড়ে বিস্তৃত একটি সংরক্ষিত বনাঞ্চল। অভয়ারণ্যটি রাজধানী চেন্নাই থেকে  দূরে চেঙ্গলপট্টু শহরের দক্ষিণ দিকে অবস্থিত। এখনো পর্যন্ত এই অভয়ারণ্যটিতে ১০০ টি প্রজাতির জীব বৈচিত্র লক্ষ্য করা গিয়েছে।
কারিকিলি বেড়ন্তাঙ্গল থেকে ১০ কিলোমিটার দূরে অবস্থিত৷ ১৯৮৮ খ্রিস্টাব্দে কারিকিলির দুটি জলাশয় ও মধ্যবর্তী ভূমিকে নিয়েই গড়ে উঠেছে এই অভয়ারণ্যটি৷ অভয়ারণ্যের চারিদিকে রয়েছে ধানিজমি ও ছোটো জঙ্গল৷ কারিকিলিতে উত্তুরে ল্যাঞ্জাহাঁস, গিরিয়া হাঁস, কপিঞ্জল প্রভৃতি পরিযায়ী পাখি প্রচুর দেখা যায়৷
কারিকিলি ও বেড়ন্তাঙ্গল পাখিরালয়দুটিকে একত্রে তামিলনাড়ুর গুরুত্বপূর্ণ পক্ষী জীববৈচিত্র্য অঞ্চলের অন্তর্গত৷ এটির কোড নং ২৯৷ পরিযায়ী পাখিদের নিকট নির্দিষ্ট আগমন ঋতুতে কারিকিলি চড়ার স্থল ও বেড়ন্তাঙ্গল বাসস্থল৷
নওয়াজউদ্দিন সিদ্দিকীর চলচ্চিত্রের তালিকা
থাম্ব| ২০১৪ সালে সিদ্দিকী নওয়াজউদ্দিন সিদ্দিকী (জন্ম ১৯ মে ১৯৭৪) একজন ভারতীয় অভিনেতা যিনি মূলত হিন্দি সিনেমায় কাজের জন্য বিখ্যাত। তিনি ন্যাশনাল স্কুল অফ ড্রামার তে পড়াশোনা করেছিলেন। সিদ্দিকীর ফিচার ফিল্মে আত্মপ্রকাশ হয়েছিল পরিচালক প্রশান্ত ভার্গবের সাথে পাতং-এর (২০১২) সাথে, এবং তার অভিনয় সিনেমা সমালোচক রজার এবার্টের প্রশংসিত কুড়িয়ে ছিলেন। এছাড়াও তিনি ব্ল্যাক ফ্রাইডে (২০০৭), দ্য গ্যাংস অফ ওয়াসেপুর (২০১২), ডুওলজি এবং রমন রাঘব ২.০ -এ পরিচালক অনুরাগ কাশ্যপের সাথে তার কাজের জন্য আন্তর্জাতিক স্বীকৃতি পেয়েছেন।
সিদ্দিকী দ্য লাঞ্চবক্স (২০১৩), মান্টো (২০১৮), এবং রমন রাঘব ২.০-এ তার ভূমিকার জন্য সর্বাধিক পরিচিত। তিনিই বিশ্বের একমাত্র অভিনেতা যার আটটি চলচ্চিত্র আনুষ্ঠানিকভাবে নির্বাচিত হয়োছে এবং কান চলচ্চিত্র উৎসবে প্রদর্শিত হয়েছে।
অভিনেতা তার চলচ্চিত্র নির্মাণের ব্যস্ত সময়সূচী থেকেও তার জন্মভূমি উত্তর প্রদেশে খামার করার জন্য সময় বের করে কাজ করে চলেছেন। তিনি দুটি এমি-মনোনীত সিরিজ, সেক্রেড গেমস (২০১৯) এবং ব্রিটিশ ম্যাকমাফিয়াতে অভিনয় করেছেন।
এটাহ লোকসভা কেন্দ্র
এটাহ লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর এটাহ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এটাহ লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী রাজবীর সিংহ।
মোহাম্মদ নিজামউদ্দিন আহমেদ
অ্যাডমিরাল (অব.) মোহাম্মদ নিজামউদ্দিন আহমেদ (জন্ম: ১৯৬০) বাংলাদেশ নৌবাহিনীর ১৫তম প্রধান। সাবেক প্রধান অ্যাডমিরাল মুহাম্মদ ফরিদ হাবিবের অবসর গ্রহণের পর ২০১৫ সালের ২৭ জানুয়ারি তিনি নৌ বাহিনীর প্রধান হিসেবে দায়িত্বগ্রহণ করেন।
জন্ম
মোহাম্মদ নিজামউদ্দিন আহমেদ ১৯৬০ সালে পূর্ব পাকিস্তানের (বর্তমান বাংলাদেশ) মাদারীপুরে জন্মগ্রহণ করেন। তার বাবা এম এ রশিদ ও মা ফজিলাতুন্নেসা। তার বাবা একজন স্কুল শিক্ষক ছিলেন।
শিক্ষাজীবন
মোহাম্মদ নিজামউদ্দিন আহমেদ মাদারীপুর ইউনাইটেড ইসলামিয়া সরকারি উচ্চ বিদ্যালয় থেকে ১৯৭৬ সালে এসএসসি পরীক্ষায় এবং ১৯৭৮ সালে মাদারীপুর সরকারি নাজিমউদ্দিন কলেজ হতে এইচএসসি পরীক্ষায় উত্তীর্ণ হন।
কর্মজীবন
১৯৭৯ সালের ৩০ জানুয়ারি তিনি নৌ বাহিনীতে যোগ দেন। যুগোস্লাভিয়ার মার্শাল টিটো একাডেমি থেকে তিনি গ্রেজুয়েশন সম্পন্ন করেছেন। ১৯৮১ সালের ১ আগস্ট তিনি কমিশন লাভ করেন।
তিনি জাতীয় প্রতিরক্ষা কলেজ থেকে এনডিসি কোর্স সম্পন্ন করেছেন। এছাড়াও কর্মজীবনে তিনি ফ্রান্স, যুক্তরাষ্ট্র, কানাডাসহ বিভিন্ন দেশে পেশাগত কোর্স সম্পন্ন করেছেন। তিনি বিভিন্ন নৌ ঘাটির কমান্ডের দায়িত্ব পালন করেছেন। চট্টগ্রামের নৌবাহিনীর সবচেয়ে বড় কমান্ডের দায়িত্ব তিনি পালন করেছেন। নৌবাহিনীতে তিনি প্রশিক্ষক হিসেবেও কাজ করেছেন। এছাড়াও তিনি জাতিসংঘ শান্তি মিশনে দায়িত্বের অংশ হিসেবে আইভরি কোস্টে সামরিক পর্যবেক্ষক হিসেবে কাজ করেছেন।
২০১২ সালে তিনি চট্টগ্রাম বন্দর কর্তৃপক্ষের চেয়ারম্যান হিসেবে যোগ দেন। পায়রা বন্দরেও তিনি চেয়ারম্যান হিসেবে দায়িত্ব পালন করেছেন।
ব্যক্তিগত জীবন
মোহাম্মদ নিজামউদ্দিন আহমেদের স্ত্রী নাজমুন নাহার। এই দম্পতির দুইটি পুত্রসন্তান রয়েছে।
ম্যাকাও রন্ধনশৈলী
ম্যাকাও রন্ধনশৈলী হচ্ছে ম্যাকাওয়ের নিজস্ব রন্ধনপ্রণালী এবং যা দক্ষিণ চীনা ও পর্তুগীজ রন্ধনশৈলীর সমন্বয়ে গড়ে উঠেছে। এর উপর দক্ষিণ পূর্ব এশিয়া ও লুসোফন বিশ্বের যথেষ্ট প্রভাব রয়েছে। ইউরোপীয় খাবারের স্বাদ আনতে পর্তুগীজরা স্থানীয় খাবারের উপর বিভিন্ন ধরনের মশলা ব্যবহার শুরু করে। এর উপাদান ও মশলার পাশাপাশি ইউরোপ, ল্যাটিন আমেরিকা, আফ্রিকা, ভারত এবং দক্ষিণ পূর্ব এশিয়া, সেইসাথে স্থানীয় চীনা উপাদানের ব্যবহার খাবারকে বৈচিত্র্য দান করে।
প্রচলিত রান্নার কৌশলগুলির মধ্যে আছে বেকিং, গ্রিলিং এবং রোস্টিং। ম্যাকাও তার মিশ্র সুবাস সংস্কৃতির জন্য সুবিখ্যাত এবং আধুনিক ম্যাকাও কুউজিনকে ফিউশন কুইজিনের উদাহরণ বলা যায়।
সাধারণত, ম্যাক্যানিস খাবারগুলি হলুদ, নারকেল দুধ, দারুচিনি ও বাকলহাউসহ বিভিন্ন মশলা দিয়ে রান্না করা হয় যা বিশেষ সুগন্ধ ও স্বাদ প্রদান করে খাবারে। বিখ্যাত খাবারের মধ্যে আছে গলিনহা য়া পর্তুগিজা, গলিনহা আ আফ্রিকানা (আফ্রিকান মুরগি), বাকলহাউ (ঐতিহ্যবাহী পর্তুগিজ নোনা কড), পটো ডি ক্যাবিডেলা, ম্যাক্যানিস চিলি চিংড়ি, মিনচি  ইত্যাদি। অন্যান্য খাবারে মধ্যে আছে শূকর এর কান ও পেঁপে সালাদ, খরগোশের মাংসের ঝোল মেশানো মদ, দারুচিনি । তাপাস ম্যাক্যানিস রন্ধনপ্রণালী্র একটি অবিচ্ছেদ্য অংশ।
সর্বাধিক জনপ্রিয় হাল্কা নাস্তা হলো পোর্ক চপ বান। সর্বাধিক জনপ্রিয় ডেজার্ট এর মধ্যে আছে আদা দুধ, পেস্টেরিস ডি নাতা (ডিমের টার্টর এবং বাদাম কেক।
ম্যাকাও এর বিখ্যাত রেস্তোরাঁগুলির মধ্যে আছে রেস্টুরেন্টে পোর্টো ইন্টেরিয়র, রেষ্টুরেন্টে লিতোরাল, রেষ্টুরেন্টে এস্পাও এবং রেষ্টুরেন্টে ও সান্তোস।
ম্যাকাওয়ের খাবার
মিঞ্চি হচ্ছে একটি ম্যাকানিজ খাবার যার মূল উপাদান হচ্ছে পেষা মাংস। এটা গরু বা শূকরের মাংস হতে পারে যাতে চিটে গুড় এবং সয়া সস এর স্বাদ দেওয়া হয়। মিঞ্চি রান্নার পরে উপরে ডিমের পোচ দিয়ে পরিবেশন করা হয়। জাপানীদের মিঞ্চির মত একটি খাবার রয়েছে যা মেঞ্চি কাটসু নামে পরিচিত।
কাসেম মালার প্রেম
কাসেম মালার প্রেম হচ্ছে ১৯৯১ সালে মুক্তিপ্রাপ্ত মোস্তফা আনোয়ার পরিচালিত বাংলাদেশী চলচ্চিত্র। এতে মুখ্য ভূমিকায় অভিনয় করেছেন মান্না ও চম্পা সহ আরও অনেকে। এটিতে মান্না প্রথম একক নায়ক হিসেবে অভিনয় করেন। ছবিটি ব্যবসাসফল হয়। এবং এই ছবির মাধ্যমে মান্না একক নায়ক হিসেবে প্রতিষ্ঠা লাভ করে।  এছাড়া মান্না ও চম্পা জুটির এটি ছিল প্রথম সিনেমা এরপর এই জুটির আরও অনেক ব্যবসা সফল সিনেমা তৈরী হয়  ।
উল্লেখ্য
থাম্ব|ডান|কাসেম মালার প্রেম চলচ্চিত্রের সেন্সরবোর্ড অনুমোদিত সনদপত্র এফডিসিতে এই ছবির শুটিং চলাকালীন নায়কের (মান্না) ডামি দিতে গিয়ে স্ট্যান্টম্যান আরমান এর পুরো শরীরে আগুন লেগে গিয়েছিল। মাস্তানেরা নায়িকার বাড়িতে আগুন লাগায়। নায়ক আগুনে লাফ দিয়ে ঘরের মধ্য থেকে নয়িকাকে উদ্ধার করবেন এমন দৃশ্যে ক্যামেরা চলাকালে আগুনে লাফ দেওয়ার পরপরই নিচ থেকে একটি শুটিং বোমা ফেটে গিয়ে স্ট্যান্টম্যান আরমান পুরো শরীরে আগুন লেগে যায়।
চলচ্চিত্রটির জনপ্রিয়তার ধারবাহিকতায় গ্রামীণ যাত্রাপালায় একই নামে লোকজযাত্র শিল্পীগণ মঞ্চে পরিবেশন করে আসছেন
পূর্ব সাইবেরীয় সাগর
পূর্ব সাইবেরিয়ান সাগরটি উত্তর মহাসাগরের একটি প্রান্তিক সমুদ্র। এটি উত্তরে উত্তর মেরুদেশীয় অন্তরীপ, দক্ষিণে সাইবেরিয়ার উপকূল, পশ্চিমে নিউ সাইবেরীয় দ্বীপপুঞ্জ এবং চুকোটকার নিকটবর্তী বিলিংস অন্তরীপ এবং পূর্বে ওয়ারঞ্জেল দ্বীপের মধ্যে অবস্থিত। এই সমুদ্রের পশ্চিমে লাপ্তেভ সাগর এবং পূর্বে চুকচি সাগরের সীমানা।
এই সাগরটি উত্তর মেরুদেশীয় অঞ্চলে সবচেয়ে কম চর্চিত করা একটি সাগর। এটি তীব্র জলবায়ু, নিম্ন জলের লবণাক্ততা এবং উদ্ভিদ, প্রাণীজন্তু ও মানুষের জনসংখ্যার অভাব, পাশাপাশি স্বল্প গভীরতা (প্রায় ৫০ মিটারের কম), ধীর সমুদ্র স্রোত, নিম্ন জোয়ার (২৫ সেন্টিমিটারের নিচে), বিশেষত গ্রীষ্মে ঘন ঘন কুয়াশা এবং প্রচুর পরিমাণে বরফক্ষেত্র দ্বারা চিহ্নিত করা হয়। কেবলমাত্র আগস্ট-সেপ্টেম্বর মাসে সাগরের বরফ পুরোপুরি গলে যায়। সমুদ্রের তীরে হাজার হাজার বছর ধরে আবাসিক উপজাতি হল ইয়ুকাগির, চুকচি এবং পরে ইভেন্টস ও ইভেন্টস, যারা মাছ ধরা, শিকার এবং রেইনডিয়ার পশুপালনে নিযুক্ত ছিল। তারা তখন ইয়াকুটস এবং পরে রাশিয়ানরা দ্বারা নিবিষ্ট হয়।
ইজিপ্টএয়ার
শুরুর বছরগুলো: মিশর এয়ারওয়ার্ক (১৯৩২-১৯৪৯)
অ্যালান মান্ট্জ, এয়ারওয়ার্ক এর চেয়ারম্যান, ১৯৩১ সালে মিশর ভ্রমণ করেন৷ সে সময়ে তিনি দেশটিতে একটি নতুন এয়ারলাইন্স চালু করার পরিকল্পনা করেন৷ নতুন এন্টারপ্রাইজটির নামকরণ হয় মিশর এয়ারওয়ার্ক৷ ১৯৩১ সালের ৩১ ডিসেম্বর মিশরীয় সরকার নতুন কোম্পানিটিকে মিশরে বিমান পরিচালনার অনুমতি প্রদান করে৷ ১৯৩২ সালের ৭ জুন মিশর এয়ারওয়ার্ক এর একটি বিভাগ হিসাবে মিশর এয়ারলাইন্স প্রতিষ্ঠিত হয়, “যা মিশরীয় তরুন প্রজন্মকে বিমানে ভ্রমণ সম্পর্কে উৎসাহ প্রদান করে”, অপরদিকে এটি বিশ্বের সপ্তম বিমানসংস্থা হিসাবে প্রতিষ্ঠিত হয়৷ মিশর এয়ারওয়ার্ক এর প্রধান কার্যালয় এস.এ.ই আলমাজা এয়ারড্রোম, হেলিওপোলিস, কায়রোতে অবস্থিত ছিল৷
প্রাথমিক অর্থায়ন ছিল ২০,০০০ মিশরীয় পাউন্ড, যেখানে মিশর ব্যাঙ্ক(৮৫%), এয়ারওয়ার্ক(১০%) এবং ব্যক্তিগত উদ্যোক্তারা(৫%) অর্থায়নের অংশীদার ছিলেন৷ ১৯৩৩ সালের জুলাই মাসে কায়রো হতে আলেকজান্দ্রিয়া এবং মের্সা মাটরুহ এর মধ্য প্রথম ফ্লাইট পরিচালিত হয়৷ এক্ষেত্রে বিমান হিসাবে ব্যবহৃত হয় ডি হ্যাভিল্যান্ড ডিএইচ৮৪ ড্রাগন বিমানটি৷ ঐ বছরই আগস্ট মাসের মধ্য কায়রো হতে আলেকজান্দ্রিয়া ফ্লাইট দিনে দুইবারে উন্নীত করা হয়৷ ১৯৩৩ সালের শেষের দিকে, সপ্তাহে দুই দিন কায়রো হতে আসওয়ান ফ্লাইট পরিচালিত হয়৷ ১৯৩৫ সালের ৩ আগস্ট হতে কায়রো থেকে সাইপ্রাসে ফ্লাইট পরিচালনা করা শুরু হয়৷
আলেকজান্দ্রিয়া-অশিয়াত রুট যা বর্তমাধে পোর্ট সাইদ, কায়রো ও মিনিয়া নামে পরিচিত এবং কায়রো-সাইপ্রাস-হাইফা-বাগদাদ নামক দুটি রুটে ১৯৩৬ সালের মধ্যবর্তী সময়ে উড়ান পরিষেবা পরিচালিত হত। ১৯৩৭ সালে হজ উড়ান চালু হয়। ১৯৩৮ সালে সাইপ্রাসের জন্য উড়ান শুরু হয়। সেই সময় কায়রো-লিডা-হাইফা-লারনাক উড়ান চালু ছিল। বিমান সংস্থাটি শুরুর বছরগুলিতে সমস্ত ব্রিটিশ বিমান পরিচালনা করত, এবং এপ্রিল ১৯৩৯ সালে নৌবাহিনীর একটি ডাইজেড ড্রাগন, একটি ডঃ ডায়ালগ্লাই, পাঁচটি ডিএইচ রেফিডেস, দুটি ডিএইচ ৮৬ এবং একটি ডিএইচ ৮৬বি বিমান দ্বারা কায়রো-লিডদা-হাইফা-বাগদাদ এবং কায়রো-পোর্ট সাইদ-লিডা-হাইফা রুট চালু হয়। মিশর সরকার ১৯৩৯ সালের সেপ্টেম্বর মাসে সমস্ত রুটে দায়িত্ব গ্রহণ করে। ১৯৪০ সালে বৈরুত ও প্যালেস্টাইনের একটি উড়ান চালু হয়। তিনটি অভিও ১৯৪৪ সালে ফ্লাইটে অন্তর্ভুক্ত করা হয়। ১৯৪৫ সালের শেষের দিকে তিনটি দুর্ঘটনা ঘটে যা বিমান সংস্থার দ্রুতগতির পুনর্নবীকরণের জন্য গুরত্বপূর্ণ হয়ে ওঠে এবং ১৯৪৬ সালের ফেব্রুয়ারি থেকে বিমান সংস্থায় হরতালের ঘটনা ঘটে; মে মাসে আবার উড়ান চালু হয় এবং ১৯৪৬ সালের শেষের দিকে নৌবহরে থেকে নেওয়া চারটি এভ্রো আনসন্স, এক বিচ এট -১১, পাঁচটি বিচ সি -৪৫ এস, চার ডি হ্যাভিল্যান্ড ডিএইচএল ড্রাগন র্যাপিড এবং দুটি উত্তর আমেরিকার এট -৬ টেক্সান অন্তর্ভুক্ত হয়েছিল। মিশরে মিত্রশক্তির আঞ্চলিক সামরিক বিমান বিক্রি করে দেওয়া ইজিপ্টএয়ার তা ক্রয় করে। ১৯৪৭ সালে আরও দুটি বিচ সি -৪৫ বিমান ক্রয় করে সংস্থাটি এবং ১৯৪৮ সালে ভিকেরা ভাইকিং অন্তর্ভুক্ত করা হয়। ১৯৪৮ সালের মে মাসে, সরকার কর্তৃক সমস্ত রাজধানী ও বিমান পার্কগুলি অধিগ্রহণ করা হয়। মিশর সরকার বিমানসংস্থার একমাত্র শেয়ারহোল্ডার হয়ে পরে, কোম্পানিকে তার নাম পরিবর্তন করে মিশরীয় সাই রাখা হয়।
মালিকানা এবং গঠনরূপ
ইজিপ্টএয়ার একটি সরকারী মালিকানাধীন কোম্পানী, যা সম্পূর্ণভাবে মিশর সরকারের মালিকানাধীন৷ ইজিপ্ট এয়ার হোল্ডিং কোম্পানী ২০০২ সালে সাতটি কোম্পানী নিয়ে গঠিত হয় এবং পরবর্তীতে আরও দুইটি কোম্পানী এতে যুক্ত হয়৷ কোম্পানীগুলো হচ্ছে:
প্রধান কার্যালয়
ইজিপ্ট এয়ার এর প্রধান কার্যালয় কায়রো আন্তর্জাতিক বিমান বন্দরের গ্রাউন্ড ফ্লোরে ইজিপ্ট এয়ার অ্যাডমিনিস্ট্রেটিভ কমপ্লেক্সে অবস্থিত৷
গন্তব্যস্থলসমূহ
২০১৩ সালের জুন মাস অনুসারে, ইজিপ্ট এয়ার এয়ারলাইন্সের বিমানসমূহ বিশ্বের ৮১টি গন্তব্যস্থলে চলাচল করে থাকে: এর মধ্য মিশরের ভেতর ১২টি স্থানে, আফ্রিকা মহাদেশের ১৯টি স্থানে, মধ্যপ্রাচ্যের ২০টি গন্তব্যস্থলে, এশিয়া মহাদেশের ৭টি স্থানে, ইউরোপের ২১টি স্থানে এবং আমেরিকার ২টি গন্তব্যস্থলে ফ্লাইট পরিচালিত হয়ে থাকে৷
জোট
অক্টোবরে ২০০৭ সালে স্টার অ্যালায়েন্সয়ের প্রধান নির্বাহী বোর্ড এজিপ্টএয়ারকে ভবিষ্যতের সদস্য হিসেবে, একটি আরব দেশ থেকে প্রথম বিমানসংস্থা এবং দক্ষিণ আফ্রিকান এয়ারওয়েজের পর দ্বিতীয় আফ্রিকান  বিমানসংস্থা হিসাবে বিমান জোটে যোগদানের পক্ষে ভোট দেয়।  ১১ জুলাই ২০০৮ সালে কায়রো আন্তর্জাতিক বিমানবন্দরে অনুষ্ঠিত একটি অনুষ্ঠানে, যোগদানের প্রক্রিয়া শুরু হওয়ার নয় মাস পর, এজিপ্টএয়ার এই জোটের সদস্যের ২১ তম সদস্য হয়ে উঠে।
কোডশেয়ার চুক্তি
নিচের এয়ারলাইনগুলোর সাথে ইজিপ্ট এয়ার এর কোডশেয়ার চুক্তি বিদ্যমান রয়েছে:
পরিচালিত বিমানসমূহ
২০১৬ সালের অক্টোবর মাস অনুসারে, ইজিপ্ট এয়ার এর বিমান বহরে নিচের বিমানগুলো রয়েছে: এয়ারবাস এ৩২০-২০০, এয়ারবাস এ৩২১-২০০, এয়ারবাস এ৩৩০-২০০, এয়ারবাস এ৩৩০-৩০০, বোয়িং ৭৩৭-৫০০, বোয়িং ৭৩৭-৮০০, বোয়িং ৭৩৭এনজি, বোয়িং ৭৭৭-২০০ইআর, বোয়িং ৭৭৭-৩০০ইআর৷
স্টেকহোল্ডার পদ্ধতি
থাম্ব|বিভিন্ন পেশার মানুষকে চিহিৃত করন। ব্যবস্থাপনায়,স্টেকহোল্ডার পদ্ধতি হল এমন একটি অনুশীলন যা পরিচালকরা দীর্ঘমেয়াদী সাফল্য নিশ্চিত করার জন্য স্টেকহোল্ডারদের প্রয়োজনীয়তা পূরণ করে এমন প্রক্রিয়াগুলি প্রণয়ন এবং বাস্তবায়ন করাকে বোঝায় । বিভিন্ন গোষ্ঠীর অংশগ্রহণের মাত্রা অনুযায়ী, কোম্পানি মূল্যবান সুযোগ তৈরি করতে বাজারের অপূর্ণতার সুযোগ নিতে পারে। এটি ব্যবসার পরিবেশ, সম্পর্ক এবং ভাগ করা স্বার্থের প্রচারের সক্রিয় ব্যবস্থাপনার উপর জোর দেয়। এই পদ্ধতিটি স্টেকহোল্ডার তত্ত্বের উপর ভিত্তি করে তৈরি করা হয়েছে, যা শেয়ারহোল্ডারদের সন্তুষ্টির উপর দৃষ্টি আকর্ষণ করে এমন ব্যবসায়িক অনুশীলন এবং ব্যবস্থাপনার প্রতিরূপ হিসাবে উদ্ভূত হয়। এই পদ্ধতিটি বিশেষভাবে স্টেকহোল্ডারদের সম্পৃক্ততার উপর জোর দেয়, যা সমস্ত পরিস্থিতি থেকে ব্যবসাকে বাঁচানোর উপর দৃষ্টি আকর্ষণ করে – সেগুলি নিয়ন্ত্রণযোগ্য বা অনিয়ন্ত্রিত হোক না কেন। এই পদ্ধতির বাস্তবায়ন দৃঢ় মানকে শক্তিশালী করতে পারে এবং প্রতিযোগিতামূলক সুবিধা তৈরি করতে পারে। যাইহোক, স্টেকহোল্ডারদের অত্যধিক মূল্যায়ন এবং ঐকমত্যে পৌঁছাতে অসুবিধার জন্য এটি সমালোচিত হয়েছে।
প্রতিযোগিতামূলক সুবিধা
এই পদ্ধতিটি প্রতিযোগিতামূলক সুবিধা তৈরি করতে পারে কারণ এটি ফার্ম এবং স্টেকহোল্ডারদের সাথে সংযুক্ত করে। পরবর্তীতে সাংগঠনিক মানগুলির সুসংগত প্রয়োগ উপলব্ধি করে এবং সেগুলির সাথে সম্পর্কিত। এইভাবে, কোম্পানির কাছে স্টেকহোল্ডারদের সম্পর্কে তথ্য রয়েছে যা তাদের সাথে ভাল আচরণ করতে এবং গুরুত্বপূর্ণ উদ্যোগগুলি বিকাশ করতে হবে। এটি গ্রাহকদের এবং অন্যান্য স্টেকহোল্ডারদের মধ্যে ফার্মের খ্যাতি এবং আনুগত্যকে শক্তিশালী করে, শক্তিশালী ব্র্যান্ডের স্বীকৃতি তৈরি করে এবং সংস্থার প্রতি আস্থা বাড়ায়। এমনকি যদি আনুগত্যের সীমা থাকে এবং খ্যাতি ক্ষতিগ্রস্থ হতে পারে, তবে এই দুটি মূল উপাদানগুলি একটি বড় পার্থক্য তৈরি করতে পারে যা অন্যান্য কোম্পানিগুলির জন্য বাধা তৈরি করতে পারে যারা স্টেকহোল্ডার সম্পর্কে তথ্য পেতে চায়। সমর্থকরা বজায় রাখে যে স্টেকহোল্ডার পদ্ধতি অনুসরণ করে এমন একটি ফার্ম স্টেকহোল্ডারদের চাহিদা মেটানোর জন্য প্রয়োজনীয় তথ্য পায়, যার ফলে দক্ষতা বিকাশ করা সহজ হয়। এই অর্জিত দক্ষতাগুলি মূল দক্ষতা তৈরি করে এবং ব্যবসায়িক অপারেশন জুড়ে প্রেরণ, প্রচার এবং শক্তিশালী করা যেতে পারে । সময়ের সাথে সাথে, এই পদ্ধতিটি সাংগঠনিক সংস্কৃতিতে একটি অপরিহার্য বিষয় হয়ে উঠতে পারে।
উদ্ভাবনের মাধ্যমে মান তৈরি করা
যে সংস্থাগুলি স্টেকহোল্ডারদের জন্য পরিচালনা করে তারা উচ্চমানের কর্মী বাহিনীকে আকর্ষণ করতে আরও বেশি সক্ষম। কর্মচারীদের কাজের সন্তুষ্টি ফার্মের উদ্ভাবনকে উৎসাহিত করার ক্ষমতার উপর প্রভাব ফেলে। যে কর্মীরা তাদের চাকরিতে সন্তুষ্ট তাদের দীর্ঘমেয়াদী চিন্তাভাবনা এবং সম্ভাব্য মূল্যবান ধারণা তৈরি করার সম্ভাবনা বেশি থাকে। এই সংস্থাগুলি স্টেকহোল্ডার সম্পর্কে তথ্য ব্যবহার করে তাদের সন্তুষ্ট করার নতুন উপায় তৈরি করতে পারে। পারস্পরিকতা এই পদ্ধতির একটি মূল দিক: যখন স্টেকহোল্ডাররা উপকৃত হয়, তখন তারা তাদের উপযোগী ফাংশন সম্পর্কে তথ্য প্রকাশ করার সম্ভাবনা বেশি থাকে। এ কারণেই ফার্ম এবং দৃঢ় পরিচালকরা তাদের নিজস্ব গ্রাহক এবং সরবরাহকারীদের বোঝার মাধ্যমে এবং কৌশলগতভাবে এবং নমনীয়ভাবে এই তথ্যগুলি ব্যবহার করে গ্রাহকদের চাহিদা আরও ভালভাবে পূরণ করতে পারে।
ভিন্ন স্বার্থ
বিপুল সংখ্যক খেলোয়াড়কে সন্তুষ্ট করার চেষ্টা করা শাসনকে জটিল করে তোলে, এবং ঐকমত্য পৌঁছানো কঠিন করে তুলতে পারে। অনেক ভিন্ন ভিন্ন স্বার্থের বিবেচনা ভিন্ন ভিন্ন মতামত তৈরি করতে পারে, যখন ব্যক্তিস্বার্থ এবং স্ব-প্রণোদিত অভিনেতারা সিদ্ধান্ত গ্রহণের ফলাফলগুলিকে বিকৃত করতে পারে। অধিকন্তু, বিভিন্ন আগ্রহী পক্ষের মধ্যে সম্ভাব্য বৈষম্যকে উপেক্ষা করে সকল স্টেকহোল্ডাররা সমতল ক্ষেত্র নিয়ে আলোচনার জন্য এই পদ্ধতির সমালোচনা করা হয়েছে।
স্টেকহোল্ডারদের অত্যধিক মূল্যায়ন করা এটি প্রস্তাব করা হয়েছে যে স্টেকহোল্ডারদের ফাংশন সম্পর্কে তথ্য প্রাপ্ত করার ফলে খরচ হতে পারে যা সুবিধাগুলি অতিক্রম করতে পারে। তাই, মান তৈরি করার অভিপ্রায়ে, স্টেকহোল্ডারদের জন্য ব্যবস্থাপনা স্টেকহোল্ডারদের জন্য অনেক বেশি সম্পদ বরাদ্দ করতে পারে। তদুপরি, স্টেকহোল্ডারদের মধ্যে ক্ষমতা সমানভাবে বণ্টন করা হয় না বলে বিবেচনা করে, কিছু অভিনেতা অন্যান্য আগ্রহী পক্ষগুলির তুলনায় নিজেদের জন্য একটি ফার্মের লাভের বেশি উপযুক্ত করতে সক্ষম হতে পারে। এটি সর্বাধিক আয়ের পরিবর্তে শেয়ারহোল্ডারদের মধ্যে মূল্যের বণ্টনকে বিঘ্নিত করে।
মাহবুবা রহমান
মাহবুবা রহমান বাংলাদেশের অন্যতম কণ্ঠশিল্পী । পঞ্চাশ থেকে সত্তর দশকের রেডিও ও চলচ্চিত্রের অসংখ্য কালজয়ী গানের শিল্পীদের মধ্যে অন্যতম মাহবুবা রহমান। তিনি চলচ্চিত্রকার, শিল্পী, সুরকার, গীতিকার ও অভিনেতা প্রয়াত খান আতাউর রহমানের স্ত্রী।
অতীত জীবন
ব্রিটিশের শাসন। সেই যুগে চট্টগ্রামে মাহাবুবা রহমানের জন্ম। চট্টগ্রামের আর্ট সঙ্গীত সমিতিতে তিনি বেশ কয়েক বছর গান শেখেন। তখনকার দিনগুলোতে সঙ্গীত অনুষ্ঠানগুলো ঘরোয়া আসর মুখর করে রাখত। তাই অল্প বয়স থেকেই তিনি ঘরোয়া অনুষ্ঠানে নিয়মিত অংশ নিয়ে গান করতেন। গিরিন চক্রবর্তী, সুরেন চক্রবর্তী, সুধীরলাল চক্রবর্তীর মতো গুণী শিল্পীদের কাছে তার গান শেখার সৌভাগ্য হয়েছিল। অত্যন্ত আন্তরিকতার সঙ্গে তাদের কাছে গান শিখেছিলেন তিনি। শৈশবেই চট্টগ্রাম ছেড়ে ঢাকায় চলে আসেন। একেই পিসি গোমেজ এবং মোমতাজ আলী খানের কাছে কিছুদিন গান শেখেন। ১৯৪৭ সালে অল ইন্ডিয়া রেডিওতে ঢাকা কেন্দ্র থেকে তার গান সর্বপ্রথম প্রচার হয়েছিল। এ প্রসঙ্গে মাহাবুবা রহমান একবার জানিয়েছিলেন, বয়সে তখনও আমি ছোট। ওস্তাদ শম্ভু পাল বললেন, শাড়ি পরে গান করো, দেখবে তোমাকে একটু বড় বড় লাগবে। তার কথায় সেদিন শাড়ি পরে রেডিওতে গান করতে গিয়েছিলাম। প্রথম দিন একটি ভজন গেয়েছিলাম। ‘মন তু প্রেম নগর মে’— গানের প্রথম কলি এটাই ছিল। মাহাবুবা তখন নিভা রানী রায় নামে বেতারে গান করতেন। ১৯৪৭ সাল থেকেই রেডিওতে ব্যস্ত হয়ে পড়েন। রাগপ্রধান, ভজন, কীর্তন, নজরুলগীতি, আধুনিক প্রভৃতি গানই বেশি করেছিলেন। গীত, গজল শিখেছিলেন ওস্তাদ কাদের জামেরী ও ওস্তাদ ইউসুফ কোরেশীর কাছে। এদিকে মমতাজ আলীর কাছে শিখেছিলেন লোকসঙ্গীত। সেই ১৯৪৭ সালে নিভা রানীর বাসা ছিল ঢাকার যোগীনগরে। মাহাবুবা রহমান ১৯৪৮ সালে ঢাকার কামরুননেসা গার্লস স্কুল থেকে ম্যাট্রিক পাস করার পর আর পড়াশোনা করেননি।
তারপর সঙ্গীতে এতটা ডুবে যান যে আর পড়াশোনা করার সময়ই পাননি। তার গান শুনে তখনকার সঙ্গীত পরিচালক, শিল্পী ও শ্রোতারা বলতেন—এ কণ্ঠ যেন অবিকল উত্পলা সেনের মতো। গত শতাব্দীর পঞ্চাশের দশকের শেষার্ধে নায়ক আনিস ওরফে খান আতাউর রহমানের সঙ্গে তার পরিচয় হয়। তারপর তাদের বিয়ে হয়। সেই সময় খান আতা গান লিখতেন আর সে গানে তিনিই কণ্ঠ দিতেন। রেকর্ডের যুগে শতাধিক গান মাহাবুবা রেকর্ডে গেয়েছিলেন। মমতাজ আলী খানের সঙ্গে তার গাওয়া —‘যাইয়ো না যাইয়ো না বন্ধুরে’ এবং ‘ও বৈদেশী নাগর’ গান দু’খানি এক সময় ছিল মানুষের মুখে মুখে।
সঙ্গীতে অবদান
এ দেশের প্রথম সবাক চলচ্চিত্র ‘মুখ ও মুখোশ’। আবদুল জব্বার খানের এই ছবিতে সমর দাসের সুরে মাহবুবা রহমান গেয়েছিলেন ‘মনের বনে দোলা লাগে’ গানটি। তার গাওয়া উল্লেখযোগ্য গানের মধ্যে আরও রয়েছে খান আতাউর রহমানের সুরে জহির রায়হানের ‘কখনো আসেনি’ ছবির ‘নিরালা রাতের প্রথম প্রহরে’, ‘তোমাকে ভালোবেসে অবশেষে কী পেলাম’,
‘মুখ ও মুখোশ’ ছবির পর ‘জাগো হুয়া সাভেরা’, ‘আসিয়া’, ‘এ দেশ তোমার আমার’, ‘যে নদী মরুপথে’, ‘কখনো আসেনি’, ‘সূর্যস্নান’, ‘সোনার কাজল’, ‘রাজা সন্ত্রাসী’; ‘নবাব সিরাজউদ্দৌলা,; ‘সাত ভাই চম্পা’ প্রভৃতি ছবিতে গান করেছিলেন মাহাবুবা রহমান।
‘আসিয়া’ (১৯৬০) ছবিতে গেয়েছিলেন—‘আমার গলার হার খুলে নে ওগো ললিতে/আমার হার পরে আর কি লাভ হবে সখি...’।
‘সাত ভাই চম্পা’ ছবির ‘আগুন জ্বালাইস না আমার গায়’।
এমন বহু গানের গেয়েছেন মাহবুবা রহমান ।
মেহেরুন নেসা
মেহেরুন নেসা (২০ আগস্ট, ১৯৪২ – ২৭ মার্চ, ১৯৭১) একজন বাংলাদেশী কবি এবং শহীদ বুদ্ধিজীবী। ১৯৭১ সালে পাকিস্তান সেনাবাহিনী পরিকল্পিতভাবে বাংলাদেশের বুদ্ধিজীবীদের হত্যা করেছিলো। কবি মেহেরুন নেসা হলেন তাদের একজন।
প্রথম জীবন
কবি মেহেরুন নেসা ২০ আগস্ট, ১৯৪২ সালে খিদিরপুর, কলকাতা, পশ্চিমবঙ্গ, তৎকালীন ব্রিটিশ ভারতে জন্ম গ্রহণ করেন। তিনি কখনো বিদ্যালয়ে যান নি। কিন্তু তিনি ছিলেন স্বশিক্ষিত। ভারত বিভাগের পর তিনি পরিবারের সাথে পূর্বপাকিস্তানে চলে আসেন।
পেশা
১৯৫৩ সালে তার প্রথম কবিতা চাষী প্রকাশিত হয় দৈনিক সংবাদ পত্রিকায়। তার কবিতায় রোমান্টিকতা এবং বাস্তবতার উপাদান বেশি থাকতো। তিনি কবিতার মধ্য দিয়ে তার রাজনৈতিক মতাদর্শ প্রকাশ করতেন। বাংলা ভাষাকে রাষ্ট্র ভাষা হিসেবে স্বীকৃতির জন্য তিনি আন্দোলনে যোগ দিয়েছিলেন। তার কবিতার মধ্যে দিয়ে এর সপক্ষে মতামত ব্যক্ত করতেন। তার কবিতা পাকিস্তানি খবর, দৈনিক পাকিস্তান, সংগ্রাম এবং ফিলিপস ম্যাগাজিন ইত্যাদিসহ কয়েকটি প্রকাশনা দ্বারা প্রকাশিত হয়েছিল।
১৯৬৯ সালের গণ অভ্যুত্থানের সাথে তিনি জড়িত হয়ে পড়েন। তিনি মিরপুরের অ্যাকশন কমিটির সদস্য ছিলেন। ২৩ মার্চ, ১৯৭১ সালে তিনি নিজ বাড়িতে স্বাধীন বাংলাদেশের পতাকা উত্তোলন করে সাহসের পরিচয় দিয়েছিলেন।
মৃত্যু
২৭ মার্চ, ১৯৭১ সালে ঢাকার মিরপুরের তার বাড়িতে বিহারীদের সাথে পাকিস্তানি সেনাবাহিনীর স্থানীয় সহযোগীরা আক্রমণ করে। তিনি তাদের হাতে সপরিবারে নিহত হন। তার দুই ভাই ও মাকে তার সাথে হত্যা করা হয়।
১৯৯৫ সালের ১৪ ডিসেম্বর বাংলাদেশ ডাকঘর তার ছবি দিয়ে ডাক টিকিট প্রকাশ করে।